CELEX: 31981R1653
Language: el
Date: 1981-04-28 00:00:00
Title: Κανονισμός (ΕΟΚ) αριθ. 1653/81 τού Συμβουλίου τής 28ης Απριλίου 1981 περί προμηθείας αποκορυφωμένου γάλακτος σέ σκόνη σάν επείγουσα επισιτιστική βοήθεια υπέρ τού κινεζικού πληθυσμού στό πλαίσιο τού κανονισμού (ΕΟΚ) αριθ. 1310/80

Avis juridique important

|

31981R1653

Κανονισμός (ΕΟΚ) αριθ. 1653/81 τού Συμβουλίου τής 28ης Απριλίου 1981 περί προμηθείας αποκορυφωμένου γάλακτος σέ σκόνη σάν επείγουσα επισιτιστική βοήθεια υπέρ τού κινεζικού πληθυσμού στό πλαίσιο τού κανονισμού (ΕΟΚ) αριθ. 1310/80  

Επίσημη Εφημερίδα αριθ. L 165 της 23/06/1981 σ. 0003

***** ΚΑΝΟΝΙΣΜΟΣ (ΕΟΚ) αριθ. 1653/81 ΤΟΥ ΣΥΜΒΟΥΛΙΟΥ  της 28ης Απριλίου 1981  περί προμηθείας αποκορυφωμένου γάλακτος σε σκόνη σαν επείγουσα επισιτιστική βοήθεια υπέρ του κινεζικού πληθυσμού στο πλαίσιο του κανονισμού (ΕΟΚ) αριθ. 1310/80  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1310/80 του Συμβουλίου της 28ης Μαΐου 1980 περί θεσπίσεως των γενικών κανόνων των σχετικών με την προμήθεια αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας του 1980, σε ορισμένες αναπτυσσόμενες χώρες και σε ορισμένους ειδικευμένους οργανισμούς (1), και ιδίως το άρθρο 7,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1311/81 του Συμβουλίου της 28ης Μαΐου 1980 περί της προμηθείας αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας του 1980, προς ορισμένες αναπτυσσόμενες χώρες και ορισμένους ειδικευμένους οργανισμούς (2) προβλέπει απόθεμα 6 565 τόνων γάλακτος αποκορυφωμένου σε σκόνη· ότι ορισμένες ποσότητες είναι ακόμη διαθέσιμες από το απόθεμα αυτό·  ότι από την Κοινότητα ζητήθηκε επείγουσα επισιτιστική βοήθεια σε αποκορυφωμένο γάλα σε σκόνη υπέρ του κινεζικού πληθυσμού· ότι οι ανάγκες δικαιολογούν μία βοήθεια εκ μέρους της Κοινότητος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις διαθέσιμες ακόμη ποσότητες αποκορυφωμένου γάλακτος σε σκόνη, που υπάρχουν σαν απόθεμα δυνάμει του κανονισμού (ΕΟΚ) αριθ. 1311/80, 2 000 τόνοι διατίθενται σαν επείγουσα επισιτιστική βοήθεια υπέρ του κινεζικού πληθυσμού.  Άρθρο 2  Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1981.  Για το Συμβούλιο  Ο Πρόεδρος  J. de KONING  (1) ΕΕ αριθ. L 134 της 31. 5. 1980, σ. 10.  (2) ΕΕ αριθ. L 134 της 31. 5. 1980, σ. 12.